ئینسایکلۆپیدیای منداڵان (کتێب)
ئینسایکلۆپیدیای منداڵان کتێبێکی منداڵانە بە زمانی سویدی، لە نووسینی ئامەد دیجلە، مەحموود لێوێندی، حەسەن مێت، سەیدجان ئەنتەر و وەرگێڕدراوە بۆ کوردی لەلایەن عەلی چیفتچی و لە دەزگای چاپ و بڵاوکردنەوەی ئاپێک بڵاوکراوەتەوە. فۆتۆگرافەری ئینسایکلۆپیدیای سویدی وێنەی ڕەسەنی بۆ کتێبەکە دروست کردووە. ھەروەھا کتێبەکە وەرگێڕدراوە بۆ سەر زمانی سۆرانی. ھەردوو چاپی کوردی و سۆرانی لەلایەن دەزگای چاپ و پەخشی ئاپێکەوە چاپ و بڵاوکراونەتەوە.

ناوەڕۆک 
ئینسایکلۆپیدیایەکە جگە لە نووسین، وێنەشی تێدایە، ھەندێک بابەتی کوردی وەک نەورۆز، جل و بەرگ، ھەروەزی دیاربەکر، کۆتر و ھتد دەگرنەخۆ. ئەم ئینسایکلۆپیدیای منداڵان نزیکەی ٥٠٠ وشە و دەستەواژەی تێدایە کە بە ڕیزبەندی ئەلفوبێ ڕیزکراون. ئەو ئینسایکلۆپیدیایە لە ساڵی ٢٠٠٤دا بڵاوکراوەتەوە. ھەموو وشە و دەستەواژەکان بەپێی دنیای منداڵان و فانتازیا ھەڵبژێردراون. ھەر لاپەڕەیەکی ئەم ئینسایکلۆپیدیایە ڕیزبەندی ئەلفوبێی کوردیی تێدایە و پیتی ئێستا بە شێوەیەکی جیاواز لەسەر ئەم ڕیزبەندییە نیشانە کراوە. ھەروەھا ئەمەش وا دەکات منداڵان ئاسانتر پیتەکانی ئەلفوبێ باشتر ببینن و بیانناسنەوە. بەستنەوەی وێنە و وشە و پیتەکان یارمەتیدەرە.ئینسایکلۆپیدیای منداڵان بە پلەی یەکەم بۆ ئەو منداڵانەیە کە دەخوێنن، بە تایبەت ئەوانەی لە ساڵانی سەرەتاییدان.

سەرچاوەکان